Rocky Dawuni

**Rocky Dawuni** be Ghanaian singer, four-time Grammy-nominee, songwriter den record producer wey perform ein signature **'Afro Roots**' sound wey ebe mixture of Reggae, Afrobeats, Highlife den Soul music. Rydee, he dey live between Ghana den United States.

Rocky be musician den activist.

## Music career
Dawuni get acquainted plus Reggae insyd Ghana wen he hear say some military band dey perform one of Bob Marley ein compositions insyd Michel Camp; a military barracks wer na he grow up.

Dawuni start ein annual "Independence Splash" festival, wey he dey hold am insyd Ghana on Ghanaian Independence Day, March 6.

Dawuni rydee get eight full-length album records. Ein sixth studio album wey he title am **Branches of The Same Tree** wey dem nominate am for Grammy Award for Best Reggae Album insyd December 2015 for de 58th Annual Grammy Awards, he release am on 31 March 2015 wey emake am de first nominee from ein home country of Ghana. Songlines Magazine name am de Branches of Same Tree album insyd demma top 10 most essential reggae albums of all time.

Inspire by de soulful beats of Fela Kuti den Bob Marley, de album dey highlight Dawuni ein ability to communicate uplifting messages to de hear of millions.

**Beats of Zion**, de 2019 album by Rocky, wey he release am on January 25 be ein precursor to ein 7th studio album wey san dey bear de same title den dey feature Ghana ein dancehall star, [Stonebwoy]. De last video for de albums be "Champion Arise", wey dem name am "Top Tune of the Day" on dema premier National Public Radio Station KCRW.

Insyd June 2019 Rocky release ein new single "Modern Man", wey Gaudi remix am. Ein 8th studio release, **Voice of Bunbon, Vol. 1** dem nominate am during de Grammy Award for Best Global Music Album insyd dema 64th Annual Grammy Awards, wey dey make Rocky a multi-Grammy nominee insyd 2022. Three music videos wey dem release am for de EP wey dey include "Ghost Town", wey dem shot by photographer Casey Bridges (son of actor Beau Bridges). De music video "Beautiful People" from de album dem shot am insyd Rocky ein home village of Bunbon by Ghanaian cinematographer, Slingshot.

Rocky release de music video for *Woara* (wey edey translate as "you or it's you" insyd Twi) insyd September 2021. He sing insyd de local Akan dialect, Twi. *Woara* be love song wey he dey call den response style how he go express de beauty de triumph of being insyd love.

Insyd 2022, Dawuni get ein third Grammy nomination, thus de **Best Global Music Performance** for ein work “Neva Bow Down” wey edey feature Blvk H3ro. He get two previous nominations insyd 2015 den 2021.

Insyd 2024, he release a new single wey dem call am 'Rise'.

## Activism den Goodwill
De musician den activist wey dem know am to straddle de boundaries between Africa, de Caribbean den de U.S. to create sounds wey edey unite generations den cultures wey edey works to foster global peace. Dawuni share stage plus Stevie Wonder, Peter Gabriel, Bono, Jason Mraz, Janelle Monáe den John Legend, among many others. CNN name am as one of Africa ein Top 10 global stars.

Dawuni ein stature as a cultural diplomat den successful melding of music den activism ebe dat wey lead am to become a spokesperson give various global causes. He bi United Nations Goodwill Ambassador for Africa for UN Environment den he bi a Global Ambassador give de UN Foundation ein Clean Cooking Alliance alongside actress Julia Roberts den Chef José Andrés.

Dem namem Rocky de Global Ambassador give de **World Day of African and Afrodescendant Culture** wey UNESCO recognize am, thru wich dem use ein music to shine a light on crucial issues wey dey face humanity across de globe.

## Discography

## Videography

## Music dem feature insyd movies

## Music dem feature for television top

## Music dem feature for video games top

## References


## External links

* Official Website
* Official Youtube Page